4 (מספר)

4 (במילים בלשון זכר: ארבעה; בלשון נקבה: ארבע) הוא המספר הטבעי הבא אחרי 3 והבא לפני 5. 4 הוא גם ספרה המשמשת בכתיבת מספרים לפי בסיס עשרוני (ולפי כל בסיס גדול מ-4, כגון בסיס אוקטלי ובסיס הקסדצימלי). 4 הוא המספר הפריק הקטן ביותר, שהמחלקים שלו הם 1 ו-2. הוא גם מספר פריק ברמה גבוהה. ארבע הוא המספר הריבועי השני. מבחן התחלקות: מספר שלם מתחלק ב-4 אם ורק אם המספר שיוצרות שתי הספרות האחרונות שלו מתחלק ב-4. 4 הוא המספר הפריק היחיד ששווה לסכום גורמיו הראשוניים. כתוצאה מכך הוא מספר סמית' הקטן ביותר. מאותה סיבה כמעט בכל בסיס (למעט בסיס 2 ו-3) הוא מספר סמית'. 4 הוא מספר כל-הרשאד (מספר המתחלק בסכום ספרותיו בכל בסיס ספירה) ומספר מספרי כל הרשאד 4 הוא גם מספר מוצקין. בנוסף   2 + 2 = 2 × 2 = 2 2 = 4 {\displaystyle \ 2+2=2\times 2=2^{2}=4} . משפט בעיית ארבעת הצבעים קובע שכל מפה יכולה להיצבע באופן חוקי באמצעות ארבעה צבעים בלבד. משפט ארבעת הריבועים של לגראנז' קובע שכל מספר שלם חיובי יכול להירשם כסכום של 4 מספרים ריבועים או פחות. שלושה מספרים ריבועים אינו מספיק תמיד, 7 לדוגמה. 4 הוא הפתרון של בעיית n-המלכות כאשר n=6. ישנן ארבע פעולות חשבון עיקריות: חיבור, חיסור, כפל וחילוק. למערכת הצירים הקרטזית יש 4 רבעים. 4 הוא המספר החיובי הראשון שאינו איבר בסדרת פיבונאצ'י. כל מספר טבעי שמתחלק ב-4 ללא שארית הוא הפרש בין ריבועיהם של שני מספרים טבעיים (כולל אפס). כלומר   4 x = y 2 − z 2 {\displaystyle \ 4x=y^{2}-z^{2}} מצולע בעל 4 צלעות נקרא מרובע. ישנם ארבעה כוחות בסיסיים בטבע: כוח הכבידה, הכוח הגרעיני החזק, הכוח הגרעיני החלש והכוח האלקטרומגנטי. ישנם ארבעה מצבי צבירה: מוצק, נוזל, גז ופלזמה. חומר עובר בין המצבים הללו לפי מידת הטמפרטורה שלו והלחץ עליו. הן תורת היחסות הפרטית והן תורת היחסות הכללית מתייחסות לטבע כבעל 4 ממדים: הזמן, ו-3 מרחבי חלל שיחד נקראים מרחב-זמן. חלקיק אלפא (גרעין של הליום) מורכב מ-4 האדרונים. הערכיות של הפחמן (שהוא הבסיס לקיומם של חיים על פני כדור הארץ) היא 4. הודות למבנה הטטרהדר הקשיח שלו, היהלום (אחד מן האלוטרופים הטבעיים של הפחמן) הוא החומר הטבעי הקשה ביותר הידוע למדע. 4 הוא מספרו האטומי של בריליום. הרוב המוחץ של המידע תורשתי מקודד בקוד בעל 4 אותיות. 4 הוא מספר סוגי הבסיסים החנקניים המרכיבים את ה-DNA. אדנין (A), תימין (T), גואנין (G) וציטוזין (C). לRNA יש מבנה דומה לזה של ה-DNA - אורציל (U) ב-RNA, במקום תימין (T) ב-DNA. לחלבון המוגלובין, הנושא את החמצן בדם, יש 4 תת-יחידות. באדם ישנן 4 קבוצות עיקריות של סוג דם. בגופם של בעלי חיים רבים ישנם איברים זוגיים רבים ומכיוון שארבע הוא סכום שני זוגות, מספר זה נפוץ מאוד לגבי עובדות אנטומיות. דוגמאות: לחולייתני היבשה (דו-חיים, זוחלים, יונקים ועופות) יש ארבע גפיים. ולמי מהם שאין לו ארבע גפיים, יש עדויות אבולוציוניות להתנוונות חלק מהן או כולן. לחרקים יש 4 כנפיים, ולמי מהם שאין לו ארבע כנפיים, יש עדויות אבולוציוניות להתנוונות שתיים או ארבע מהן, או להתפתחות שתיים מהן לאיבר אחר (כמו אצל הזבוב). לבני אדם יש ארבעה ניבים, ארבע שיניים חותכות וארבע שיני בינה. אונות ומדורים באיברים: ליבם של יונקים מורכב מ-4 מדורים. לכבד האנושי יש ארבע אונות. הקיבה של פרה, כבש הבית ועוד מעלי גרה מחולקת לארבעה חלקים. כל אחד מחצאיו של קרום המוח מחולק לארבע אונות: האונה המצחית, האונה הרקתית, אונת הצדע ואונת העורף. ישנם 4 כוכבי לכת ארציים (בעלי יבשת) במערכת השמש: כוכב חמה, נוגה, כדור הארץ ומאדים. ישנם 4 כוכבי לכת גזיים (ענקי גזים) במערכת השמש: צדק, שבתאי, אורנוס ונפטון. ארבעה מירחיו של צדק נראים ללא קושי מכדור הארץ. באזורים שאינם על קו המשווה, השנה מחולקת לארבע עונות. למרות שכדי לייצב מבנה הנדסי, די בשלושה עמודים, למרבית הרהיטים יש ארבע רגליים ולרוב כלי הרכב יש ארבעה גלגלים. שטח נמדד על ידי חלוקתו לריבועים. בכלי מקלדת, המספר 4 ליד תו מורה לנגן עם האצבע הרביעית, שהיא הקמיצה. אקורד מורחב מכיל ארבעה טונים. הרבה להקות פופ וחבורות נגינה קמריות מכילות ארבעה נגנים. לדוגמה, רביעיית כלי מיתר. מקצב פופ טיפוסי הוא 4/4. ארבע משמש בהגות היהודית לציון כל הקיים במציאות, בבניית מטפורה על ארבע רוחות השמים שמקיפות הכל, ויש לו שימוש רב בהלכה ובאגדה היהודית: ארבע רשויות בשבת, ארבעה אבות נזיקין, ארבע מיתות בית דין, וארבעת המינים בסוכות. בהגדה של פסח מופיעים: ארבעה בנים, ארבע קושיות וארבע כוסות. בשיר "אחד מי יודע", 4 הוא מספרן של האמהות. ארבעת המינים - בחג הסוכות. ארבעת צדי הסביבון - משחק המזל של חנוכה. הדיבר הרביעי עוסק בזכירת השבת וציווי על מנוחה ואיסור כל מלאכה ביום זה. משחקי לוח רבים ומשחקי קלפים רבים מיועדים לארבעה שחקנים. בסין, ביפן, בקוריאה ובטאיוואן קיים פחד מהספרה ארבע, כיוון ששמה נשמע זהה למילה "מוות" בשפות המדוברות במדינות אלה. בכל העולם נהוג לחלק את הכיוונים המישוריים לארבע רוחות השמים של שושנת הרוחות. בפילוסופיה העתיקה שימש 4 לתיאור המציאות כולה באמצעות ארבעת היסודות אדמה, מים, אוויר ואש. תפיסה זו הייתה מקובלת גם בימי הביניים. בבודהיזם יש ארבע האמיתות יסוד. על פי תאוריה רפואית שנוצרה על ידי היפוקרטס במאה ה-5 לפנה"ס, ובאה להסביר את מקורן של המחלות, ישנן לאדם ארבע ליחות. בנומרולוגיה, המספר 4 מייצג את החומר. מדיה וקבצים בנושא 4 בוויקישיתוף 4, באתר MathWorld (באנגלית)